SKRIFTLIG FORESPOERGSEL E-0086/98 af Carlos Robles Piquer (PPE) til Kommissionen (30. januar 1998)

Om: Adfaerdskodeks for virksomheder i EU

I sit svar paa min skriftlige forespoergsel (E-1491/97) ((EFT C 45 af 10.2.1998, s. 41. )) om virksomheden NIKE's behandling af arbejdere i produktionsenheder uden for De Forenede Stater oplyste Kommissionen, at »der ved loesningen af dette problem ikke skal anvendes handelssanktioner (navnlig over for de enkelte virksomheder)«, selv om disse kan have overtraadt visse etiske adfaerdsregler. Jeg har endvidere haft mulighed for at laese en rapport af Andrew Young, meddirektoer i »GoodWorks International, LLC« om »NIKE's adfaerdskodeks«, og heri gives der en generelt tilfredsstillende vurdering af denne amerikansk ejede multinationale virksomhed.

Kommissionen naevner ogsaa i sit svar, at den har offentliggjort en meddelelse om visse grundlaeggende arbejdsnormer vedroerende forbud mod tvangsarbejde, afskaffelse af boernearbejde og fremme af retten til at organisere sig og afskaffelse af koenrelateret forskelsbehandling.

Vil Kommissionen oplyse, hvorvidt saadanne normer efter dens opfattelse respekteres af europaeisk ejede og ledede multinationale virksomheder, og hvorvidt den har forelagt medlemsstaterne et initiativ svarende til »Clintons partnerskab for beklaedningsindustrien«, som er blevet accepteret af NIKE og andre store amerikanske sko- og toejfabrikanter?

Svar afgivet paa Kommissionens vegne af Sir Leon Brittan (2. marts 1998)

Spoergsmaalet fra det aerede medlem vedroerer respekten for de grundlaeggende arbejdsnormer i de europaeiske virksomheder. De normer, som det aerede medlem henviser til, er anfoert i konventioner vedtaget af Den Internationale Arbejdsorganisation, som alle medlemsstaterne er medlemmer af. Gennemfoerelsen af disse konventioner henhoerer i foerste raekke under den nationale lovgivning med dens institutioner og instrumenter, som Kommissionen ikke kan traede i stedet for.

Kommissionen soeger dog til stadighed at oeve stoerst mulig indflydelse paa debatten og de autonome aktioner i de europaeiske virksomheder for at sikre stoerst mulig respekt for de internationalt anerkendte sociale normer. Isaer er vedtagelsen af frivillige adfaerdsnormer i multinationale virksomheder en positiv udvikling, som Kommissionen stoetter uden dog at ville saette sig i stedet for virksomhedernes egen bedoemmelse.

Dette initiativ, der langtfra kun er teoretisk, har givet konkrete resultater. Repraesentanter for arbejdsmarkedets parter i tre store oekonomiske sektorer i Faellesskabet (skotoej, tekstil og beklaedning samt handelsvirksomheder) har sammen godkendt tre dokumenter, som Kommissionen direkte oversender til det aerede medlem og Europa-Parlamentets Generalsekretariat.

Det drejer sig navnlig om pagten mellem arbejdsmarkedets parter inden for skotoejsindustrien, der allerede blev udarbejdet i marts 1995 og ajourfoert i december 1996, den adfaerdskodeks, der blev undertegnet den 10. juli 1997 i Bruxelles af arbejdsmarkedets parter i tekstil- og beklaedningsindustrien, og den faelles erklaering af 8. marts 1996 fra EuroCommerce og Euro-Fiet om afskaffelse af boernearbejde.

Disse europaeiske adfaerdskodekser har den fordel i forhold til det amerikanske initiativ, som det aerede medlem henviser til, at de er undertegnet af begge arbejdsmarkedets parter. Man kan derfor forvente oeget engagement i deres gennemfoerelse. Inden for rammerne af den transatlantiske dialog mellem Faellesskabet og De Forenede Stater vil der i naer fremtid finde en meningsudveksling sted om de indhoestede erfaringer.